విశాఖ : నగరంలో ఓ వింత ఘటన చోటుచేసుకుంది. ఓ గంగిరావి చెట్టు ఆకుల నుంచి చినుకులు కురుస్తున్నాయి. విశాఖ అంతగా భానుడు భగభగమంటుంటే... కేవలం ఆ చెట్టు దగ్గర మాత్రమే చెట్టు నుంచి జల్లులు కురుస్తున్నాయి. వినడానికి ఇది ఆశ్చర్యంగా.. వింతగా ఉండడంతో ఈ వింతను చూసేందుకు జనం ఎగబడుతున్నారు.
విశాఖలో చెట్టు నుంచి వర్షం కురవడం సర్వత్రా ఆశ్చర్యానికి గురి చేస్తోంది. అక్కయ్యపాలెం పోర్టు క్వార్టర్స్‌ సమీపంలో ఒక గంగిరావి చెట్టు కుంది. ఆ చెట్టు ఆకుల నుంచి నీటితో కూడిన చుక్కులు కురవడాన్ని స్థానికులు గమనించారు. మరే ప్రాంతంలో వర్షం పడకుండా కేవలం ఆ వృక్షం కిందే వర్షపు చినుకులు మాదిరిగా నీటి బిందువులు జల్లులా కురుస్తుండడం వింతగొల్పుతోంది.
చెట్టు ఆకుల నుంచి వర్షపు జల్లుల్లాంటి నీటి బిందువులు పడుతుండడంతో దేవుడి మహిమ అంటున్నారు స్థానికులు, అంతేకాదు...చెట్టుకింద దేవతా విగ్రహాలు ఉంచి పూజలు మొదలు పెట్టారు. ఈ విషయం చుట్టుపక్కలకు పొక్కడంతో జనం వింతను చూసేందుకు తరలివస్తు్నారు. చెట్టుకు దండాలు పెడుతూ పూజలు నిర్వహిస్తున్నారు. ప్రజలు ఈ వింతను దైవసృష్టిగా భావిస్తున్నామని చెబుతున్నారు.
అయితే గంగరావి చెట్టుకు ఆకుల చివర్లో హైడాథోడ్స్‌ అంటే చిన్నచిన్న రంధ్రాలు ఉంటాయని.. కొన్నిసార్లు చెట్టులో నీరు అధికమైనప్పుడు ఇలా ఆకుల ద్వారా నీరుబయటకు వస్తుందని విజ్ఞానశాస్త్ర మేధావులు చెబుతున్నారు. ఇదొక సర్వసాధారణమైన అంశంమని అంటున్నారు. ఈ అధికమైన నీరు గట్టేషన్‌ అనే ప్రక్రియ ద్వారా బయటకు రావడాన్ని హైడ్రోస్టాటిక్‌ ప్రెజర్‌ అని అంటార. ఇదే కారణమై ఉండొచ్చని తెలిపారు. మరోవైపు ఇవేమీ తెలియని జనం మాత్రం దైవ సృష్టి అంటూ పూజలు నిర్వహిస్తున్నారు.
visakha : nagaramlo oo vinta ghatana chotuchesukundi. oo gangiravi chettu aakula nunchi chinukulu kurustunnayi. visakha antagaa bhanudu bhagabhagamantunte... kevalam aa chettu daggara matrame chettu nunchi jallulu kurustunnayi. vinadaaniki idhi aascharyamgaa.. vintagaa undadamtho ee vintanu chusenduku janam egabadutunnaru.
visaakhalo chettu nunchi varsham kuravadam sarvatra aascharyaaniki guri chestondi. akkayyapalem portu quarterse sameepamlo oka gangiravi chettu kundi. aa chettu aakula nunchi neetitho kuudina chukkulu kuravadaanni sthaanikulu gamaninchaaru. mare praantamlo varsham padakunda kevalam aa vruksham kinde varshapu chinukulu maadirigaa neeti binduvulu jallula kurustundadam vintagolputondi.
chettu aakula nunchi varshapu jallullanti neeti binduvulu paduthundadamtho devudi mahima antunnaru sthaanikulu, antekaadu...chettukinda devata vigrahaalu unchi poojalu modalu pettaaru. ee vishayam chuttupakkalaku pokkadamtho janam vintanu chusenduku taralivastunaaru. chettuku dandaalu pedutuu poojalu nirvahistunnaaru. prajalu ee vintanu daivasrushtigaa bhaavistunnaamani chebutunnaru.
ayithe gangaravi chettuku aakula chivarlo hydathodesli ante chinnachinna randhraalu untaayani.. konnisaarlu chettulo neeru adhikamainappudu ilaa aakula dwara neerubayataku vastundani vignaanasaastra medhaavulu chebutunnaru. idoka sarvasaadhaaranamaina amsammani antunnaru. ee adhikamaina neeru gatteshanki ane prakriya dwara bayataku raavadaanni hydrostaticky presere ani antara. ide kaaranamai undochani telipaaru. marovaipu ivemi teliyani janam maatram daiva srushti antuu poojalu nirvahistunnaaru.